
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωρίες Μονίμων Υπαλλήλων της Υπηρεσίας «Γενι¬ 
κή Διεύθυνση Αμυντικής Βιομηχανίας, έρευνας και 


Τεχνολογίας (ΓΔΑΒΕΤ) για το α'εξάμηνο 2001».... 1 

Καθιέρωση υπερωριακής με αμοιβή εργασίας για δύο 
(2) υπαλλήλους του γραφείου, και για δύο (2) οδη¬ 
γούς του Γενικού Γραμματέα της Περιφέρειας 
Ηπείρου. 2 

Καθιέρωση υπερωριακής και λοιπής εργασίας για έν- 
ναν (1) υπάλληλο του Γενικού Γραμματέατης Περι¬ 
φέρειας Βορείου Αιγαίου. 3 

Κατανομή τακτικού προσωπικού του Οργανισμού 
Βάμβακος, για υπερωριακή εργασία, για το Α' Εξά¬ 
μηνο του έτους 2001. 4 

Καθορισμός αποζημίωσης μελών της επιτροπής Δια¬ 
χείρισης έργου Ν. 2801/2000 άρθ. 9 παρ. 7 (Στέγα¬ 
ση των πληγέντων από τον σεισμό της 7.9.1999).... 5 


Καθορισμός αμοιβής μελών Επιτροπής του Υπ. Οικο¬ 
νομικών για την εκπόνηση μελέτης σκοπιμότητας 
για την ανάθεση ή μη στον αρχικό ανάδοχο, του με¬ 
ρικού ανασχεδιασμού και μετατροπής των εφαρ- 
μογώντηςΔ/νσης Κρατικών Λαχείων σε τεχνολογία 
ΟΝθπϊ - δθΐΛ/θΓ και ενσωμάτωσης του νέου νομίσμα¬ 


τος ΕυΒΟ . 6 

Περί της αρμοδιότητας των Υπηρεσιών Συντονιστών 
Επιτρόπων του Ελεγκτικού Συνεδρίου. 7 

Τροποποίηση της ΦΓ815699/20.9.2000 αποφάσεως 
της Ολομέλειας του Ελεγκτικού Συνεδρίου. 8 


Όροι και προϋποθέσεις κατανομής κινητών αξιών οι 
οποίες εισάγονται στη Νέα Χρηματιστηριακή 
Αγορά και στην Ελληνική Αγορά Αναδυομένων 
Κεφαλαιαγορών και διατίθενται με δημόσια εγ¬ 
γραφή μεταξύ των διαφόρων κατηγοριών επεν¬ 
δυτών . 9 

Τροποποίηση της απόφασης 9/201/10.10.2000 «Όροι 
και προϋποθέσεις τήρησης βιβλίου προσφορών 
και κατανομής μετοχώνπου διατίθενται με δημόσια 
εγγραφή μεταξύ των διαφόρων κατηγοριών επεν¬ 
δυτών» (ΦΕΚ Β' 1419/22.11.2000). 10 


ΑΠΟΦΑΣΕΙ Σ 

Αριθ. 2/12413/0022 (1) 

Υπερωρίες Μονίμων Υπαλλήλων της Υπηρεσίας «Γενική 
Διεύθυνση Αμυντικής Βιομηχανίας, έρευνας και Τε¬ 
χνολογίας (ΓΔΑΒΕΤ)» για το α’ εξάμηνο 2001». 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 29 Ατού Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97. 

β. Τις διατάξεις του άρθρου 15 του Ν. 2592/98 (ΦΕΚ 57 
Τ.Α718.3.98). 

γ. Την αριθμ. Πρωτ. 2022941/2297/0022/7.4.98 εγκύ¬ 
κλιο του Γ ενικού Λογιστηρίου του Κράτους. 

δ. Την υπ’ αριθμ. 59487/1.6.2000 Κοινή Απόφαση Πρω¬ 
θυπουργού και υπουργού Εθνικής Άμυνας «Ανάθεση Αρ¬ 
μοδιοτήτων Υπουργού Εθνικής Άμυνας στον Υφυπουργό 
Εθνικής Άμυνας». 

ε. Την υπ’ αριθμ. 1039386/441 /Α0006/21.4.2000 Απόφα¬ 
ση Πρωθυπουργού και Υπ. Οικονομικών «Περί ανάθεσης 
Αρμοδιοτήτων στους Υφυπουργούς Οικονομικών». 

στ. Την ανάγκη αντιμετώπισης από την Υπηρεσία «Γενι¬ 
κή Διεύθυνση Αμυντικής Βιομηχανίας, έρευνας καιΤεχνο- 
λογίας (ΓΔΑΒΕΤ)» των ωρών απασχόλησης των Υπαλλή¬ 
λων της, που εργάζονται πέραν του ωραρίου για κάλυψη 
υπηρεσιακών αναγκών, η οποία θα βαρύνει τον Π/Υ της 
ΓΔΑΒΕΤ. 

ζ. Ότι, από την απόφαση αυτή προκύπτει δαπάνη 
ύψους, 21.000.000 δρχ. περίπου σε βάρος των κωδικών 
0511 και 0512του φορέα με κωδικό 11/170, του κρατικού 
προϋπολογισμού. 

η. Τις αριθμ. Πρωτ. 2/18475/0022/ΦΕΚ 705/Τ.Β'/19.5.99, 
2/80572/0022/21.7.99, 2/15118/0022/25.2.2000 και 

2/56812/0022/31.7.2000 Κοινές Υπουργικές Αποφάσεις, 
αποφασίζουμε: 

α. Εγκρίνουμε την υπερωριακή, νυκτερινή και εξαιρέσι¬ 
μων ημερών εργασία των τριανταπέντε υπηρετούντων 
μονίμων υπαλλήλων του ΥΠΕΘΑ/ΓΔΑΒΕΤ, που κρίνεται 
απαραίτητη για το χρονικό διάστημα από 22.1.2001 έως 
30.6.2001, για την αντιμετώπιση των εκτάκτων, εποχιακών 
ή όλως απροβλέπτων υπηρεσιακών αναγκών, όπως πιο 
κάτω: 

(1) Υπερωριακή εργασία (απογευματινή), μέχρι 10.500 
ώρες (δέκα χιλιάδες πεντακόσιες ώρες). 

(2) Υπερωριακή εργασία για Κυριακές, εξαιρέσιμες, 
βάρδιες και νυχτερινή εργασία μέχρι 2.000 ώρες (δύο χι¬ 
λιάδες ώρες). 

β. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης για το α’ εξά¬ 
μηνο, σε καμία περίπτωση δεν μπορεί να υπερβεί τις εγ¬ 
γεγραμμένες πιστώσεις στους οικείους κωδικούς αριθ¬ 
μούς προϋπολογισμού ΥΠΕΘΑ/ΓΔΑΒΕΤ έτους 2001, 
όπως αυτές διαμορφωθούν με το ποσοστό αποδέσμευ¬ 
σης που θα εγκριθεί. 

γ. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 22 Φεβρουάριου 2001 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜ. ΑΠΟΣΤΟΛΑΚΗΣ Γ. ΔΡΥΣ 

-♦- 

Αριθ. 2/18526/0022 (2) 

Καθιέρωση υπερωριακής με αμοιβή εργασίας για δύο (2) 
υπαλλήλους του γραφείου, και για δύο (2) οδηγούς 
του Γενικού Γραμματέα της Περιφέρειας Ηπείρου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αυτό αντικα- 
ταστάθηκε με το άρθρο 15 του Ν.2592/1998. 

2. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά όργανα» που προστέθηκε με το 
άρθρο 27 του Ν. 2081/1992 και τροποποιήθηκε με την 
παρ. 2 α του αρ. 1 του Ν.2469/97. 

3. Τις διατάξεις του Ν. 2503/1997. 

4. Τις 2030771/4262/0022/24.4.97, 2090440/12741/ 
0022/23.12.97, 2022941/2297/0022/7.4.1998, 2050742/ 
5390/0022/28.7.1998 και 2/8803/0022/8.2.99 εγκυκλίους 
του Γ ενικού Λογιστηρίου του Κράτους. 

5. Την ανάγκη απασχόλησης για υπηρεσιακές ανάγκες 
αφενός δύο (2) υπαλλήλων Γ ραφείου κατά τις απογευμα¬ 
τινές ώρες των εργασίμων ημερών από Δευτέρα έως Πα¬ 
ρασκευή και αφετέρου δύο (2) οδηγών κατά τις απογευ¬ 
ματινές ώρες των εργασίμων ημερών καθώς και τις Κυ¬ 
ριακές και εξαιρέσιμες ημέρες, του Γενικού Γραμματέα 
της Περιφέρειας Ηπείρου. 

6. Την ύπαρξη εγγεγραμμένων πιστώσεων για το σκοπό 
αυτό, ύψους επτακοσίων χιλιάδων (700.000) δραχμών 
στον ΚΑΕ 0511 και διακοσίων χιλιάδων (200.000) δραχ¬ 
μών στον ΚΑΕ 0512 του φορέα 904-24/061 του προϋπο¬ 
λογισμού της Περιφέρειας Ηπείρου, σε βάρος των οποί¬ 
ων προκαλείται δαπάνη, ίση περίπου με ολόκληρο το πο¬ 
σό των πιστώσεων αυτών. 

7. Την υπ’ αριθ.ΔΙΔΚ/Φ 12/11187/12.5.2000 (ΦΕΚ 630/Β/ 
12.5.2000) απόφαση του Πρωθυπουργού και της Υπουρ¬ 
γού Εσωτερικών, Δημόσιας Διοίκησης και Αποκέντρωσης 
για την ανάθεση αρμοδιοτήτων της Υπουργού Εσωτερι¬ 
κών, Δημόσιας Διοίκησης και Αποκέντρωσης στους Υφυ¬ 


πουργούς Εσωτερικών, Δημόσιας Διοίκησης και Αποκέ¬ 
ντρωσης Λεωνίδα Τζανή και Κων/νο Κάίσερλή. 

8. Την αριθ. 1107147/1239/0006 Α /4.10.96 απόφαση του 
Πρωθυπουργού και του Υπουργού Οικονομικών, περί 
ανάθεσης αρμοδιοτήτων στους Υφυπουργούς Οικονομι¬ 
κών. 

9. Την αριθ. 2/80345/0004/8.11.99 ΚΥΑ (ΦΕΚ 2040/Β/99) 
για μεταβίβαση εξουσίας υπογραφής, σύμφωνα με το άρ¬ 
θρο 7 παρ. 1 του Ν. 1943/91, αποφασίζουμε: 

Καθιερώνουμε υπερωριακή πέραν της υποχρεωτικής 
με αμοιβή εργασία και μέχρι την 22 η ώρα των εργασίμων 
ημερών Δευτέρα έως Παρασκευή για δύο (2) υπαλλήλους 
του Γραφείου του Γενικού Γραμματέα της Περιφέρειας 
Ηπείρου και υπερωριακή πέραν της υποχρεωτικής με 
αμοιβή εργασία, κατά τις απογευματινές ώρες των εργα¬ 
σίμων ημερών από Δευτέρα έως Παρασκευή καθώς και 
Κυριακές και εξαιρέσιμες ημέρες για δύο (2) οδηγούςτου 
ιδίου του Γενικού Γραμματέα, για το χρονικό διάστημα 
από 15.2.2001 έως31.12.2001 ως εξής: 

(α) Υπερωριακή εργασία, πέρα της υποχρεωτικής από 
17 η -22 η ώρα, κατά τις εργάσιμες ημέρες, Δευτέρα έως 
Παρασκευή. 

ΩΡΕΣ: 580 συνολικά για δύο (2) Υπαλλήλους κατηγο¬ 
ρίας ΔΕ και για δύο (2) ΔΕ Οδηγούς. 

(β) Υπερωριακή εργασία για Κυριακές και εξαιρέσιμες 
από την 6 η πρωινή μέχρι την 22 η βραδινή. 

ΩΡΕΣ: 128 συνολικάγια δύο (2) ΔΕ Οδηγούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2001 
Οι Γ ενικοί Γ ραμματείς 

Εσωτερικών Δημόσιας Δημοσιον/κής Πολιτικής του 

Διοίκησης & Αποκ/ρωσης Υπουργείου Οικονομικών 
ΠΑΝ. ΒΑΣΙΛΕΙΟΥ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2/18062/0022 (3) 

Καθιέρωση υπερωριακής και λοιπής εργασίας για έναν 

(1) υπάλληλο του Γενικού Γραμματέα της Περιφέρει¬ 
ας Βορείου Αιγαίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρ. 18του Ν. 2470/97 «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις» όπως αυτό αντικαταστάθηκε 
απότοαρ. 15 του Ν. 2592/1998. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α 137) που προστέ¬ 
θηκε με το άρθρο 27 του Ν. 2081/1992 (Α 154) και αντικα- 
ταστάθηκε μετηνπαρ. 2 α του αρ. 1 του Ν. 2469/97 (Α38). 

3. Τις διατάξεις της παραγράφου 3 του αρ. 33 του Ν. 
1832/1989 σε συνδυασμό με τις διατάξεις της παρ. 2 εδά¬ 
φιο 4 του άρθρου 3 του Ν. 2503/97. 

4. Τις 2030771/4262/0022/24.4.1997, 2090440/12741/ 
0022/23.12.1997, 2022941/ 2297/0022/7.4.1998, 2050742/ 
5390/0022/28.7.1998, και 2/8803/0022/8.2.99 εγκυκλίους 
του Γενικού Λογιστηρίου του Κράτους. 

5. Την ανάγκη απασχόλησης ενός (1) υπαλλήλου, που 
έχει διατεθεί από τον Ο.Τ.Ε. για τη γραμματειακή υπο- 

στήριξη του γραφείου του Γενικού Γραμματέα της Περι¬ 
φέρειας Βορείου Αιγαίου και πέραν της υποχρεωτικής 
εβδομαδιαίας εργασίας, μέχρι την 22η ώρα των εργασί¬ 
μων ημερών Δευτέρα έως Παρασκευή, επίσης για απα¬ 
σχόληση από την 22η ώρα έως την 6η πρωινή των εργα¬ 
σίμων ημερών και ακόμη, για απασχόληση από την 6η 
πρωινή έως την 22η ώρα των Κυριακών και εξαιρέσιμων 
ημερών. 

6. Το γεγονός ότι η προκαλούμενη δαπάνη, η οποία 
ανέρχεται σε 1.200.000 δραχμές περίπου για την υπερω- 
ριακή απασχόληση του υπαλλήλου του γραφείου του Γ ε¬ 
νικού Γραμματέα της Περιφέρειας Βορείου Αιγαίου, βα¬ 
ρύνει σύμφωνα και με την αριθ. 1745/13.5.1997 εγκύκλιο 
του Υ.Μ.Ε. και την αριθ. 253.2/343/10.7.98 ειδική εγκύκλιο 
του Ο.Τ.Ε., στην υπηρεσία που καταβάλλει τη μισθοδοσία 
του για όλο το χρονικό διάστημα της απόσπασης τους και 
ότι είναι εξασφαλισμένη στους παρακάτω Κ.Α.Δ.:600002 
για τις υπερωρίες, 600090 για τα εξαιρέσιμα και 600091 
για τα νυχτερινά. 

7. Την αριθ. 2/80345/0004/8.11.99 (ΦΕΚ 2040/Β/99) 
απόφαση μεταβίβασης εξουσίας υπογραφής σύμφωνα 
με το άρθρο 7 του Ν. 1943/91 αποφασίζουμε: 

Καθιερώνουμε υπερωριακή, με αμοιβή εργασία μέχρι 
την 22η ώρα των εργασίμων ημερών Δευτέρα έως Παρα¬ 
σκευή, νυχτερινή κατά τις εργάσιμες ημέρες απάτην 22η 
ώρα καθώς και εργασία από την 6η πρωινή έως την 22η 
των Κυριακών και εξαιρέσιμων ημερών, για ένα (1) υπάλ¬ 
ληλο του γραφείου του Γ ενικού Γ ραμματέα της Περιφέ¬ 
ρειας Βορείου Αιγαίου και για το χρονικό διάστημα από 
15.2.2001 μέχρι 31.12.2001, ως ακολούθως: 

Α) Υπερωριακή εργασία μέχρι την 22η ώρα, σαράντα 
(40) ώρες το μήνα. 

Β) Νυχτερινή υπερωριακή εργασία από την 22η ώρα μέ¬ 
χρι την 6η πρωινή, τριάντα (30) ώρες το μήνα. 

Γ) Κυριακών και εξαιρέσιμων ημερών εργασία από την 
6η πρωινή μέχρι την 22η ώρα, είκοσι (20) ώρες το μήνα. 

Σύμφωνα με τον πίνακα προγραμματισμού υπερωρια- 
κής εργασίας της Περιφέρειας Βορείου Αιγαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2001 
Οι Γ ενικοί Γ ραμματείς 

Εσωτερικών Δημόσιας Δημοσιον/κής Πολιτικής του 

Διοίκησης & Αποκ/ρωσης Υπουργείου Οικονομικών 
ΠΑΝ. ΒΑΣΙΛΕΙΟΥ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2/17396/0022 (4) 

Κατανομή τακτικού προσωπικού του Οργανισμού Βάμβα- 

κος, για υπερωριακή εργασία, για το Α' Εξάμηνο του 

έτους 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

Ι.Τις διατάξεις: 

α) Του Ν. 1558/85, (ΦΕΚ 137/τ.Α'/26.7.85) «Κυβέρνηση 
και Κυβερνητικά Όργανα», όπως συμπληρώθηκε με το 
άρθρο 27 του Ν. 2081/92 και όπως αυτές αντικαταστά- 
θηκαν με το άρθρο 1 παρ. 2 του Ν. 2469/97 (ΦΕΚ 
38/Α797). 

β) Του άρθρου 18 του Ν. 2470/97 (ΦΕΚ 40/τ.Α'/21.3.97) 


«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις» όπως αντικατα- 
στάθηκε με το άρθρο 15 του Ν. 2592/98 (ΦΕΚ 57/τ.Α'/ 
18.3.98) «Αναπροσαρμογή συντάξεων πολιτικών συνταξι- 
ούχωντου Δημοσίου, ρύθμιση συνταξιοδοτικών θεμάτων 
και άλλες διατάξεις». 

γ) Του Ν.Δ. 3853/58 (ΦΕΚ 160/τ.Α'/10.10.58) «Περί Ορ¬ 
γανισμού Βάμβακος». 

δ) Του Π.Δ. 402/88 (ΦΕΚ 187/τ.Α'/26.8.88) «Οργανισμός 
Υπουργείου Γεωργίας» όπως τροποποιήθηκε και συ¬ 
μπληρώθηκε μεταγενέστερα. 

2. Το από 14.2.2001 απόσπασμα πρακτικού της αριθμ. 
133 της Ξ 13 συνεδριάσεως του Διοικητικού Συμβουλίου 
του Οργανισμού Βάμβακος για υπερωριακή εργασία 
υπαλλήλων του, κατά το α’ εξάμηνο του έτους 2001. 

3. Την αριθμ. 2/80345/0004/8.11.99 κοινή υπουργική από¬ 
φαση «Μεταβίβαση εξουσίας υπογραφής» σύμφωνα με το 
άρθρο 7παρ. 1 του Ν. 1943/91 (ΦΕΚ2040/τ.Β'/19.11.99). 

4. Την αριθμ. 2/8803/0022/8.2.99 εγκύκλιο του Υπουργεί¬ 
ου Οικονομικών «Υπερωριακή εργασία», αποφασίζουμε: 

1. Κατανέμουμε σε 418 τακτικούς υπαλλήλους του Ορ¬ 
γανισμού Βάμβακος που θα απασχοληθούν υπερωριακά 
για το χρονικό διάστημα 19.2.2001 μέχρι 30.6.2001 
73.960 ώρες. Το σύνολο των τακτικών υπαλλήλωντου Ορ¬ 
γανισμού Βάμβακος είναι 440 άτομα. 

2. Οι ημέρες προσφοράς της υπερωριακής εργασίας 
θα είναι εργάσιμες ημέρες της εβδομάδας, ανάλογα με 
τις υπηρεσιακές ανάγκες και οι ώρες από 15.00 μ.μ. έως 
19.00 μ.μ. 

3. Για την παραπάνω υπερωριακή απογευματινή απα¬ 
σχόληση καταβάλλεται αποζημίωση σύμφωνα με τις δια¬ 
τάξεις της παρ. 3 του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/98. 

4. Υπεύθυνοι για την ορθή εφαρμογή των ανωτέρω είναι 
οι ΠροϊστάμενοιτωνΔιευθύνσεωντων υπαλλήλωνπου θα 
απασχοληθούν υπερωριακά. 

5. Υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχόλη¬ 
σης στην Κεντρική Υπηρεσία του Οργανισμού Βάμβακος 
ορίζεται ο Προϊστάμενος του Τμήματος Προσωπικού της 
Δ/νσης Διοικητικού - Οικονομικού και στις κατά τόπους 
περιφερειακές υπηρεσίες οι αντίστοιχοι Προϊστάμενοι. 

6. Η πραγματοποίηση των παραπάνω ωρών υπερωρια- 
κής απασχόλησης βαρύνει τις πιστώσεις του Προϋπολο¬ 
γισμού Εξόδων του Οργανισμού Βάμβακος έτους 2001, 
με Κ.Α. 0261 και θα ανέλθει στο ποσό των ενενήντα τριών 
εκατομμυρίων, διακοσίων ενενήντα τεσσάρων χιλιάδων, 
εκατόν εβδομήντα έξι δρχ. (93.294.176) δρχ. περίπου για 
το α’ εξάμηνο του έτους 2001. 

7. Κάθε λεπτομέρεια για την εφαρμογή της απόφασης 
αυτής θα ρυθμίζεται από τον Πρόεδρο του Οργανισμού 
Βάμβακος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Μαρτίου 2001 

Οι Γ ενικοί Γ ραμματείς 

Δημοσιον/κής Πολιτικής του 
Υπουργείου Οικονομικών Γεωργίας 

ΙΩΑΝΝΗΣ ΚΟΥΣΟΥΛΑΚΟΣ Λ. ΛΑΜΠΡΟΠΟΥΛΟΣ 

Αριθ. 2/20068/00022 (5 ) 

Καθορισμός αποζημίωσης μελώντης επιτροπής Διαχείρι¬ 
σης έργου Ν. 2801/2000 άρθ. 9 παρ. 7 (Στέγαση των 
πληγέντων από τον σεισμό της 7.9.1999). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τιςς διατάξεις της παρ.7 του άρθρου 9 του 
Ν.2801/2000 (ΦΕΚ 46/Α/3.3.2000) «Ρυθμίσεις θεμάτων 
αρμοδιότητας του Υπουργείου Μεταφορών και Επικοινω¬ 
νιών και άλλες διατάξεις». 

2. Την με αριθ. 17175/38/24.7.2000 (ΦΕΚ 966/Β/ 
2.8.2000) Απόφαση με την οποία συγκροτήθηκε η Επι¬ 
τροπή Διαχείρισης Έργου της παρ.7 του άρθ.9 του Ν. 
2801/2000. 

3. Την με αριθμ. 2/80345/0004/8 Νοεμβρίου 99 ΚΥΑ «Με¬ 
ταβίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91» ΦΕΚ 2040/Β/19.11.1999. 

4. Το γεγονός ότι στον προϋπολογισμό του Ταχυδρομι¬ 
κού Ταμιευτηρίου έχει προβλεφθεί πίστωση ύψους 
7.700.000 για την κάλυψη της δαπάνης που θα προκληθεί 
(ΚΑΕ 0264), αποφασίζουμε: 

I Καθορίζουμε την εφάπαξ αποζημίωση της επιτροπής 
Διαχείρισης Έργου που συγκροτήθηκε με τον Ν.2801 
(παρ.7 άρθ.9) του Ταχυδρομικού Ταμιευτηρίου ως ακο¬ 
λούθως: 

I. Για τον Πρόεδρο σε 1.500.000 δραχμές μικτά. 

Ιι. Για τα τακτικά μέλη σε 1.300.000 δραχμές για τον κα¬ 
θένα μικτά. 

Ιιι. Για τη Γραμματέα σε 1.000.000 δραχμές μικτά. 

Η δαπάνη που προκαλείται από την απόφαση αυτή θα 
καλυφθεί από τον Προϋπολογισμό του Ταχυδρομικού Τα¬ 
μιευτηρίου, ο οποίος είναι πλεονασματικός και δεν επιχο¬ 
ρηγείται από τον Κρατικό και στον οποίο υπάρχει σχετική 
πίστωση (ΚΑΕ 0264). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2001 
Οι Γ ενικοί Γ ραμματείς 

Δημοσιον/κής Πολιτικής του Υπ. Μεταφορών 

Υπ. Οικονομικών & Επικοινωνιών 

ΙΩΑΝΝΗΣ ΚΟΥΣΟΥΛΑΚΟΣ ΓΙΑΝΝΗΣ ΜΑΝΙΑΤΗΣ 

- ♦ - 

Αριθ.2/16446/0022 (6 ) 

Καθορισμός αμοιβής μελών Επιτροπής του Υπ. Οικονομι¬ 
κών για την εκπόνηση μελέτης σκοπιμότητας για την 
ανάθεση ή μη στον αρχικό ανάδοχο, του μερικού ανα¬ 
σχεδιασμού και μετατροπής των εφαρμογών της 
Δ/νσης Κρατικών Λαχείων σε τεχνολογία ΟΙίθπΙ - Βθιλ/- 
θγ και ενσωμάτωσης του νέου νομίσματος ΕυΒΟ. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Ατού Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ 38 Α'). 

2. Τις διατάξεις του άρθρου 34 του Ν. 1914/90, σε συν¬ 
δυασμό με τις διατάξεις του άρθρου 13 του Ν.2346/95 
(ΦΕΚ 220 Α'). 


3. Τις διατάξειςτου άρθρου 19του Ν. 1599/86, όπως συ¬ 
μπληρώθηκε και κωδικοποιήθηκε με τις διατάξεις των άρ¬ 
θρων 13, 14, 15 και 33 του ν.2690/99 (ΦΕΚ45/Α'). 

4. Τις διατάξειςτου άρθρου 19του Ν.2470/97 (ΦΕΚ 40 
Α'). 

5. Τις διατάξεις του άρθρου 40 του Ν. 849/78, όπως τρο¬ 
ποποιήθηκε με το άρθρο 8του Ν.2129./93 (ΦΕΚ57Α'). 

6. Την αριθμ. 1116500/1693/Α0006/29.12.2000 απόφα¬ 
ση σύστασης, συγκρότησης και ορισμού μελώντης ανω¬ 
τέρω Επιτροπής. 

7. Την αριθμ.2/38554/0004/23.5.2000 απόφαση μεταβί¬ 
βασης αρμοδιοτήτων και της εξουσίας να υπογράφουν 
«Με Εντολή Υφυπουργού» στο Γενικό Γ ραμματέα Δημο¬ 
σιονομικής Πολιτικής κ.λπ. 

9. Το γεγονόςότι από τις διατάξεις της παρούσας από¬ 
φασης προκαλείται δαπάνη ύψους 1.400.000 δρχ., η 
οποία βαρύνει τις πιστώσεις του προϋπολογισμού εξό¬ 
δων της Δ/νσης Κρατικών Λαχείων του Υπουργείου Οικο¬ 
νομικών ΚΑΕ 0515, οικ. έτους 2001, αποφασίζουμε: 

Καθορίζουμε συνολική αμοιβή στον Πρόεδρο, τα μέλη 
και τον γραμματέα της εν θέματι Επιτροπής, για το από 
19.1.2001 έως 10.2.2001 χρονικό διάστημα, ως εξής: 

Α. Για τον Πρόεδρο, αμοιβή ύψους διακοσίων χιλιάδων 
(200.000) δραχμών. 

Β. Για κάθε ένα εκ των μελών και τον γραμματέα, αμοι¬ 
βή ύψους εκατό χιλιάδων (100.000) δραχμών. 

Η παρούσα απόφαση να να δημοσιευθεί στην Εφημερί¬ 
δα της Κυβερνήσεως. 

Αθήνα, 30 Μαρτίου 2001 

Με εντολή Υφυπουργού 
Ο Γ ενικός Γ ραμματέας 

Δημοσιονομικής Πολιτικής του Υπ. Οικονομικών 
ΙΩΑΝ.ΚΟΥΣΟΥΛΑΚΟΣ 

-♦- 

Αριθ. Απόφασης ΦΓ8/2319 (7) 

Περί της αρμοδιότητας των Υπηρεσιών Συντονιστών Επι- 
τρόπωντου Ελεγκτικού Συνεδρίου. 

ΤΟ ΕΛΕΓΚΤΙΚΟ ΣΥΝΕΔΡΙΟ ΣΕ ΟΛΟΜΕΛΕΙΑ 

Συνεδρίασε στο κατάστημά του στις 7 Φεβρουάριου 
2001 με την ακόλουθη σύνθεση: Κωνσταντίνος Ρίζος, 
Πρόεδρος, Σταύρος Μαρινόπουλος, Αθανάσιος Μπαλκί- 
ζας, Μιχαήλ Δημητρόπουλος, Χρήστος Χριστοφιλόπου- 
λος, Βασίλειος Χασαπογιάννης, Αντιπρόεδροι, Γεώργιος 
Σχοινιωτάκης, Γεώργιος - Σταύρος Κούρτης, Χρήστος 
Ντάκουρης, Ιωάννης Κωτσόπουλος, Παναγιώτης Παρα- 
σκευόπουλος, Ελένη Φώτη, Κωνσταντίνος Κώης Ιωάννης 
Μπαλαφούτης, Δημήτριος Δεδούσης, Αριστείδης Μπί- 
κος, Κωνσταντίνος Κανδρής, Αθανάσιος Φρύδας, Ιωάν¬ 
νης Σαρμάς Ιωάννης Καραβοκύρης, Μαρία Ζαγκλιβερι- 
νού, Αντώνιος Παπαργυρίου και Αντώνιος Τομαράς, Σύμ¬ 
βουλοι (οι Σύμβουλοι Ευστάθιος Ροντογιάννης και 
Νικόλαος Αγγελάρας απούσιασαν δικαιολογημένα), με 
την παρουσία του Γενικού Επιτρόπου της Επικράτειας Γε¬ 
ωργίου Γ εωργούλια καιτου Γ ραμματέα Γ εωργίου Κομπο- 
λάκη, 

Αφού έλαβε υπόψη: 

1. Το άρθρο 98 του Συντάγματος. 

2. Τα άρθρα 4, 5, 6, 12, 13, 14, 15, 19, 22, 77, 81 και 82 
του Π.Δ/τος 774/1980. 

3. Το άρθρο 3παρ. 25 του Ν. 2479/1997. 

4. Τη ΦΓ8/17636/25.10.1999 απόφαση της Ολομέλειας 
του Ελεγκτικού Συνεδρίου. 

5. Τη σχετική εισήγηση της Συμβούλου Ελένης Φώτη 
που καταχωρήθηκε στα πρακτικά της 3ης/7.2.2001 Γενι¬ 
κής Συνεδριάσεως και 

6. Τη γνώμη του Γενικού Επιτρόπου της Επικράτειας 
στο Ελεγκτικό Συνέδριο, αποφασίζει: 

Κατανέμει τις Υπηρεσίες Επιτρόπων ελεγκτικού έργου 
του Ελεγκτικού Συνεδρίου μεταξύ των δύο Υπηρεσιών Γ ε¬ 
νικών Συντονιστών Επιτρόπων του Ελεγκτικού Συνεδρίου 
ως ακολούθως: 

Στην 1η Υπηρεσία Γενικού Συντονιστή Επιτρόπων. 

Α' Τις Υπηρεσίες Επιτρόπων της Κεντρικής Υπηρεσίας 
του. 

Ελεγκτικού Συνεδρίου: 

α) 1η (για τον έλεγχο των λογαριασμών των Ταμειακών 
Υπολόγων). 

β) 4η (για τον έλεγχο των λοιπών Δημοσίων Υπολόγων). 
γ) 6η (για τον έλεγχο των λογαριασμών (απολογισμών) 
Ο.Τ.Α. 

δ) 8η (για τον έλεγχο των λογαριασμών (απολογισμών) 

Ν.Π.Δ.Δ. 

ε) 13η (για τον επιτόπιο έλεγχο Απολογισμών Ν.Π.Δ.Δ. 
και Ο.Τ.Α. 

στ) 14η (για τον έλεγχο των κονδυλίων της Ευρωπαϊκής 
Ένωσης (Ε.Ε.). 

ζ) 15η (για τον έλεγχο των Νομαρχιακών Αυτοδιοικήσε¬ 
ων Αθηνών, Πειραιώς, Ανατολικής Αττικής και Δυτικής Ατ¬ 
τικής). 

η) Στη Βουλή των Ελλήνων (και στο Υπουργείο Τύπου 
και Μέσων Μαζικής Ενημέρωσης), 
θ) Στο Υπουργείο Εθνικής Άμυνας, 
ι) Στο Υπουργείο Εθνικής Οικονομίας, 
ια) Στο Υπουργείο Ανάπτυξης (Γ.Γ. Εμπορίου), 
ιβ) Στο Υπουργείο Εθνικής Παιδείας και Θρησκευμάτων 
ιγ) Στο Υπουργείο Εργασίας και Κοινωνικών Ασφαλίσεων, 
ιδ) Στο Υπουργείο Δικαιοσύνης, 
ιε) Στο Υπουργείο Εμπορικής Ναυτιλίας, 
ιστ) Στο Υπουργείο Δημόσιας Τάξης, 
ιζ) Στο Πανεπιστήμιο Αθηνών, 
ιη) Στο Ι.Κ.Α. 
ιθ) Στον Ε.Ο.Τ. 
κ) Στο Δήμο Αθηναίων. 

Β' Τις Περιφερειακές Υπηρεσίες Επιτρόπων: 1) Στο 
Υπουργείο Αιγαίου και 2) Στους Νομούς: α) Βοιωτίας, β) 
Φωκίδας, γ) Ευρυτανίας, δ) Φθιώτιδας, ε) Ιωαννίνων, στ) 
Καρδίτσας, ζ) Τρικάλων, η) Γρεβενών, θ) Κοζάνης, ι) Κα¬ 
στοριάς, ια) Φλώρινας, ιβ) Πέλλας, ιγ) Ημαθίας, ιδ) Εύβοι¬ 
ας, ιε) Μαγνησίας, ιστ) Λάρισας, ιζ) Λασιθίου, ιη) Ηρα¬ 
κλείου, ιθ) Ρεθύμνης, κ) Χανιών, κα) Δωδεκανήσου, κβ) 
Κυκλάδων, κγ) Χίου και κδ) Σάμου. 

Στη 2η Υπηρεσία Γ ενικού Συντονιστή Επιτρόπων 
Α' Τις Υπηρεσίες Επιτρόπων της Κεντρικής Υπηρεσίας: 
α) 2η (για τον έλεγχο των λογαριασμών των Υπολόγων 
Διαχειριστικού Υλικού των Ενόπλων Δυνάμεων), 
β) 3η (Πληροφορικής και Ελέγχου Πολυθεσίας), 
γ) 5η (για τον προληπτικό έλεγχο δικαιολογητικών 
Χ.Ε.Π. καιλογ/σμώνδευτερευόντωνδιατακτώνάρθρ. 13 
Ν. 968/1979). 

δ)7η (γιατονέλεγχο καταχώρησης Αποτελεσμάτωντου 
Ελέγχου, λογ/σμών Ταμειακών Υπολόγων και λογ/σμών 
Υπολόγου Συμψηφισμών). 


ε) 9η (για τον έλεγχο λογ/σμών Ν.Π.Δ.Δ. καιΤαχυδρομι- 
κού Ταμιευτηρίου), 
στ) 12η (Αρχείου), 
ζ) Στο Υπουργείο Εσωτερικών, 
η) Στο Υπουργείο Εξωτερικών, 
θ) Στο Υπουργείο Οικονομικών. 

ι) Στο Υπουργείο Ανάπτυξης (Γ.Γ. Έρευνας, Τεχνολο¬ 
γίας και Βιομηχανίας). 

ια) Στο Υπουργείο Περιβάλλοντος, Χωροταξίας και Δη¬ 
μοσίων Έργων (ΠΕ.ΧΩ.Δ.Ε.). 
ιβ) Στο Υπουργείο Γεωργίας. 
ιγ) Στο Υπουργείο Υγείας και Πρόνοιας, 
ιδ) Στο Υπουργείο Πολιτισμού, 
ιε) Στο Υπουργείο Μεταφορών και Επικοινωνιών, 
ιστ) Στη ΓΕ.ΔΙ.Δ.Α.ΓΕ.Π. 
ιζ) Στο Πανεπιστήμιο Πειραιά, 
ιη) Στον Ο.Α.Ε.Δ. 
ιθ) Στο Δήμο Πειραιά. 

Β' Τις Περιφερειακές Υπηρεσίες Επιτρόπων: 1) Στο 
Υπουργείο Μακεδονίας - Θράκης, 2) Στους Νομούς: α) 
Αχαιός, β) Κορινθίας, γ) Αργολίδας, δ) Λακωνίας, ε) Αρ¬ 
καδίας, στ) Μεσσηνίας, ζ) Ηλείας, η) Ζακύνθου, θ) Κε¬ 
φαλληνίας, ι) Αιτωλοακαρνανίας, ια) Λευκάδας, ιβ) Πρέ¬ 
βεζας, ιγ) Άρτας, ιδ) Θεσπρωτίας, ιε) Κερκύρας, ιστ) Πιε¬ 
ρίας, ιζ) Χαλκιδικής, ιη) Θεσσαλονίκης, ιθ) Κιλκίς, κ) 
Σερρών, κα) Δράμας, κβ) Καβάλας, κγ) Έβρου, κδ) Ροδό¬ 
πης και κε) Ξάνθης και 3) Στο Δήμο Θεσσαλονίκης. 

Στις αρμοδιότητες των Υπηρεσιών των Γ ενικών Συντο¬ 
νιστών Επιτρόπων ανήκουν επίσης: 

α) Ο συντονισμός, εποπτεία και η διενέργεια τακτικών 
και έκτακτων επιθεωρήσεων και ελέγχων της ελεγκτικής 
δραστηριότητας των επί μέρους Υπηρεσιών Επιτρόπων 
που υπάγονται σ’ αυτές, με σκοπό αφ’ ενός την αποτελε¬ 
σματική κατά τις κείμενες διατάξεις άσκηση του ελεγκτι¬ 
κού έργου αυτών, αφ’ ετέρου τον εντοπισμό των σχετικών 
με το ελεγκτικό έργο προβλημάτων τους. 

β) Η εισήγηση τρόπων επίλυσης των ως άνω προβλημά¬ 
των και λήψης των αναγκαίων μέτρων για τη βελτίωση των 
ελεγκτικών διαδικασιών, ως και για τη λήψη ή τροποποίη¬ 
ση αποφάσεων της Ολομέλειας του Ελεγκτικού Συνεδρί¬ 
ου, που ανάγονται στη λογοδοσία των δημοσίων υπολό¬ 
γων, κατάταπροβλεπόμενα από τον Οργανισμό του Ελε¬ 
γκτικού Συνεδρίου. 

γ) Η επιμέλεια της εφαρμογής των μέτρων, που αρμο- 
δίως αποφασίζοντας για τη βελτίωση των ελεγκτικών δια¬ 
δικασιών. 

Ο Γ ενικός Συντονιστής Επιτρόπων δεν επιτρέπεται να 
παραμείνει στην ίδια Υπηρεσία Γενικού Συντονιστή Επι¬ 
τρόπων πέραν της τετραετίας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 7 Φεβρουάριου 2001 
Ο Πρόεδρος Ο Γραμματέας 

ΚΩΝΣΤΑΝΤΙΝΟΣ ΡΙΖΟΣ ΓΕΩΡΓΙΟΣ ΚΟΜΠΟΛΑΚΗΣ 

-♦- 

Αριθ. Απόφασης ΦΓ8/4827 (8) 

Τροποποίηση της ΦΓ815699/20.9.2000 αποφάσεως της 
Ολομέλειας του Ελεγκτικού Συνεδρίου. 

ΤΟ ΕΛΕΓΚΤΙΚΟ ΣΥΝΕΔΡΙΟ ΣΕ ΟΛΟΜΕΛΕΙΑ 
Συνεδρίασε στο κατάστημά του στις 7 Μαρτίου 2001 με 

την ακόλουθη σύνθεση: Κωνσταντίνος Ρίζος, Πρόεδρος, 
Σταύρος Μαρινόπουλος, Μιχαήλ Δημητρόπουλος, Χρή- 
στος Χριστοφιλόπουλος, Βασίλειος Χασαπογιάννης, 
Αντιπρόεδροι, Γεώργιος - Σταύρος Κούρτης, Χρηστός 
Ντάκουρης, Ιωάννης Κωτσόπουλος, Παναγιώτης Παρα- 
σκευόπουλος, Ελένη Φώτη, Κωνσταντίνος Κώης Ιωάννης 
Μπαλαφούτης, Δημήτριος Δεδούσης, Αριστείδης Μπί- 
κος, Ευστάθιος Ροντογιάννης, Νικόλαος Αγγελάρας, 
Κωνσταντίνος Κανδρής, Αθανάσιος Φρύδας, Ιωάννης 
Σαρμάς Ιωάννης Καραβοκύρης, Μαρία Ζαγκλιβερινού, 
Αντώνιος Παπαργυρίου, Αντώνιος Τομαράς, Ηλίας Αλε- 
ξανδρόπουλος, Θεοχάρης Δημακόπουλος, Φλωρεντία 
Καλδή, Γεώργιος Κωνσταντάς και Διονύσιος Λασκαρά- 
τος, Σύμβουλοι (ο Αντιπρόεδρος Αθανάσιος Μπαλκίζας 
και ο Σύμβουλος Γεώργιος Σχοινιωτάκης, απούσιασαν δι¬ 
καιολογημένα), με την παρουσία του Γενικού Επιτρόπου 
της Επικράτειας Γεωργίου Γεωργούλια και του Γραμμα¬ 
τέα Γεωργίου Κομπολάκη, 

Αφού έλαβε υπόψη: 

1. Τις διατάξεις του άρθρου 7 του Π .Δ/τος 774/1980 «πε¬ 
ρί κωδικοποιήσεως κ.λπ.» 

2. Τις διατάξεις των άρθρων 34 παρ. 2του Ν. 2161/1993, 
5του Ν. 2172/1993 και 13παρ. 1 του Ν. 2298/1995. 

3. Τις 48208/1965, 7818/1979, 3786/1992, 16031/1993 
και ΦΓ8/14736/1994 αποφάσεις της Ολομέλειας του Ελε¬ 
γκτικού Συνεδρίου. 

4. Τις ανάγκες της Υπηρεσίας και 

5. Τη σχετική πρόταση του Προέδρου, αποφασίζει: 

Ορίζει ότι οι νεοπροαχθέντες Σύμβουλοι Ηλίας Αλεξαν- 

δρόπουλος, Οεοχάρης Δημακόπουλος, Φλωρεντία Καλ¬ 
δή, Γ εώργιος Κωνσταντάς και Διονύσιος Λασκαράτος θα 
υπηρετήσουν για το δικαστικό έτος 2000 - 2001 στα Τμή¬ 
ματα του Ελεγκτικού Συνεδρίου ως ακολούθως : 

I ΤΜΗΜΑ: Η Σύμβουλος Φλωρεντία Καλδή 

II ΤΜΗΜΑ: Οι Σύμβουλοι Ηλίας Αλεξανδρόπουλος και 
Γ εώργιος Κωνσταντάς 

III ΤΜΗΜΑ: Ο Σύμβουλος Οεοχάρης Δημακόπουλος. 

IV ΤΜΗΜΑ: Ο Σύμβουλος Διονύσιος Λασκαράτος. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 7 Μαρτίου 2001 
Ο Πρόεδρος Ο Γραμματέας 

ΚΩΝΣΤΑΝΤΙΝΟΣ ΡΙΖΟΣ ΓΕΩΡΓΙΟΣ ΚΟΜΠΟΛΑΚΗΣ 

-♦- (9) 

Όροι και προϋποθέσεις κατανομής κινητών αξιών οι οποί¬ 
ες εισάγονται στη Νέα Χρηματιστηριακή Αγορά και 
στην Ελληνική Αγορά Αναδυομένων Κεφαλαιαγορών 
και διατίθενται με δημόσια εγγραφή μεταξύ των δια¬ 
φόρων κατηγοριών επενδυτώΝ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(ΑΠΟΦΑΣΗ Δ.Σ. 2/211/19.2.2001) 

Αφού έλαβε υπόψη: 

1. Το εδάφιο 2 της παρ. Ε του άρθρου 2 του Ν. 
2733/1999 (ΦΕΚ Α' 155) «Σύσταση Νέας Χρηματιστηρια¬ 
κής Αγοράς (Ν.Ε.Χ.Α.), ρυθμίσεις γενικότερων θεμάτων 
της Κεφαλαιαγοράς, των Δημοσίων Επιχειρήσεων και 
Οργανισμών, της Ανώνυμης Εταιρίας Διώρυγας Κόριν¬ 
θου και άλλες διατάξεις». 

2. Την παρ. 3 του άρθρου 45 του Ν. 2533/1997 (ΦΕΚΑ' 
228) «Χρηματιστηριακή αγορά παραγώγων και άλλες δια¬ 
τάξεις». 


3. Το άρθρο 29 Ατού Νόμου 1558/85 «Κυβέρνηση και 
Κυβερνητικά Όργανα» όπως ισχύει. 

4. Την απόφαση 7Α/182/25.1.2000 συνεδριάσεως του 
Δ.Σ. της Επιτροπής Κεφαλαιαγοράς. 

Την από 16.2.2001 εισήγηση του Διοικητικού Συμβουλί¬ 
ου του Χρηματιστηρίου Αξιών Αθηνών αποφασίζει ομό¬ 
φωνα: 

Άρθρο 1 

Η παρούσα απόφαση εφαρμόζεται στην περίπτωση α) 
εισαγωγής κινητών αξιών με δημόσια εγγραφή στη Νέα 
Χρηματιστηριακή Αγορά (Ν.Ε.Χ.Α.) και στην Ελληνική 
Αγορά Αναδυομένων Κεφαλαιαγορών (Ε.ΑΓ.Α.Κ.) και β) 
διάθεσης με δημόσια εγγραφή κινητών αξιών ήδη εισηγ¬ 
μένων στις παραπάνω αγορές του Χ.Α.Α. 

Άρθρο 2 

1. Για να συμμετάσχουν οι επενδυτές στη δημόσια εγ¬ 
γραφή, πρέπει να διατηρούν Μερίδα Επενδυτή και Λογα¬ 
ριασμό Αξιών στο Σύστημα Αυλών Τίτλων (ΣΑΤ). Οι αριθ¬ 
μοί της Μερίδας Επενδυτή και του Λογαριασμού Αξιών 
πρέπει να σημειώνονται στην αίτηση εγγραφής. 

2. Αιτήσεις συμμετοχής για απόκτηση κινητών αξιών γί¬ 
νονται δεκτές εφόσον είτε έχει καταβληθεί στους Αναδό- 
χους σε μετρητά ή με τραπεζική επιταγή το ισόποσο της 
συμμετοχής είτε έχειδεσμευθείτο ισόποσο της συμμετο¬ 
χής σε πάσης φύσεως τραπεζικούς λογαριασμούς κατα¬ 
θέσεων του επενδυτή ή σε λογαριασμούς του αυλών τίτ¬ 
λων ομολόγων ή εντόκων γραμματίων κεντρικών κυβερ¬ 
νήσεων χωρών της Ζώνης Α όπως αυτή ορίζεται στην 
ΠΔ/ΤΕ/2054/1992 (εφεξής «Ζώνη Α») είτε, τέλος, έχει δε- 
σμευθεί το προϊόν συμφωνίας επαναγοράς φυσικών τίτ¬ 
λων (ΒονθΓδθ Ρθρο) κεντρικών κυβερνήσεων χωρών της 
Ζώνης Α. Η συμμετοχή στη δημόσια εγγραφή δεν μπορεί 
να γίνει με προσωπική επιταγή ή με τη δέσμευση άλλων 
αξιόγραφων ή αξιών, όπως μεριδίων αμοιβαίων κεφαλαί¬ 
ων ή με την παροχή οποιοσδήποτε άλλης μορφής εξα¬ 
σφάλισης όπως εγγυητικών επιστολών, ενεχύρου επί 
αξιογράφων, εκχώρησης απαιτήσεων κλπ. Οι αιτήσεις θα 
γίνονται δεκτές μόνο εφόσον οι επενδυτές είναι δικαιού¬ 
χοι ή συνδικαιούχοι των λογαριασμών βάσει των οποίων 
εγγράφονται. Ειδικά για τους αλλοδαπούς θεσμικούς 
επενδυτές, οι Ανάδοχοι μπορούν με ευθύνη τους να δέ¬ 
χονται βεβαιώσεις από τράπεζες που εδρεύουν σε χώρες 
της Ζώνης Α ότι έχουν δεσμευτεί σε αυτές τα απαιτού μέ¬ 
να για την εγγραφή κεφάλαια, σύμφωνα με τα ανωτέρω 
οριζόμενα. 

3. Το ανώτατο όριο εγγραφής κατά επενδυτή δε μπορεί 
να υπερβαίνει την αξία του συνολικού αριθμού των κινη¬ 
τών αξιών που διατίθενται με δημόσια εγγραφή. 

4. Σε κάθε περίπτωση στους επενδυτές κατανέμεται 
αριθμός μετοχών που αντιστοιχεί σε ακέραιο αριθμό μο¬ 
νάδων διαπραγμάτευσης και τηρούνται οι ισχύουσες δια¬ 
τάξεις περί διασποράς. 

5. Η χρονική διάρκεια των δημοσίων εγγραφών ορίζεται 
σε τρεις (3) εργάσιμες ημέρες. 

Άρθρο 3 

Ο αριθμός των κινητών αξιών που διατίθενται με δημό¬ 
σια εγγραφή χωρίζεται σε δύο τμήματα. Το ένα τμήμα δια¬ 
τίθεται για την ικανοποίηση των εγγραφών φυσικών και 
νομικών προσώπων, εκτός των θεσμικών επενδυτών. Το 
άλλο τμήμα διατίθεται γιατην ικανοποίηση των εγγραφών 

ημεδαπών και αλλοδαπών θεσμικών επενδυτών, οι οποίοι 
εγγράφονται για ίδιο λογαριασμό. Το ποσοστό των κινη¬ 
τών αξιών που διατίθενται με δημόσια εγγραφή και ανα¬ 
λογεί σε κάθε μια από τις παραπάνω κατηγορίες, καθορί¬ 
ζεται από τον Κύριο Ανάδοχο και περιέχεται στο Ενημε¬ 
ρωτικό Δελτίο. Σε κάθε περίπτωση, το ποσοστό των 
κινητών αξιών που διατίθενται για την ικανοποίηση των εγ¬ 
γραφών φυσικών και νομικών προσώπων, εκτός των θε¬ 
σμικών επενδυτών, ανέρχεται σε 50% τουλάχιστον και 
δεν μπορεί να υπερβεί το 70%. 

Άρθρο 4 

1. Ως θεσμικοί επενδυτές για την εφαρμογή της παρού¬ 
σας νοούνται τα αμοιβαία κεφάλαια, οι εταιρίες επενδύ¬ 
σεων χαρτοφυλακίου, οι ΕΠΕΥ με μετοχικό κεφάλαιο άνω 
του ενός δισεκατομμυρίου δραχμών ή του ισόποσου σε 
ξένο νόμισμα, τα πιστωτικά ιδρύματα, οι ασφαλιστικές 
εταιρίες με σύνολο ενεργητικού άνω των έξι δισεκατομ¬ 
μυρίων δραχμών ή του ισόποσου σε ξένο νόμισμα με βά¬ 
ση τον τελευταίο δημοσιευμένο Ισολογισμό και τα ασφα¬ 
λιστικά ταμεία. Σε κάθε περίπτωση δεν θεωρούνται θε¬ 
σμικοί επενδυτές οι υπεράκτιες εταιρίες (οΐίείιοΓθ 
οοιτιραηίθε). 

2. Οι Ανάδοχοι οφείλουν να τηρούν και να έχουν στη διά¬ 
θεση των εποπτικών αρχών στοιχεία από τα οποία να προ¬ 
κύπτει ότι οι εγγραφόμενοι ως αλλοδαποί θεσμικοί επεν¬ 
δυτές, πληρούν προϋποθέσεις αντίστοιχες με αυτές που 
διέπουν τους ημεδαπούς θεσμικούς επενδυτές που ανα- 
φέρονται παραπάνω και εποπτεύονται από αντίστοιχες 
κατά χώρα εποπτικές αρχές. 

3. Οι Ανάδοχοι οφείλουν να ελέγχουν τα στοιχεία των 
συμμετεχόντων, προκειμένου να αποφεύγονται παραποι¬ 
ήσεις στοιχείων, πλαστοπροσωπίες ή χρησιμοποίηση 
από τους επενδυτές μεθόδων με σκοπό την επίτευξη από 
το ίδιο πρόσωπο πολλαπλών εγγραφών και να θεωρούν 
την αξία του συνόλου των εγγραφών του ίδιου επενδυτή, 
ως ενιαία εγγραφή. 

Άρθρο 5 

1. Για το τμήμα των κινητών αξιών που διατίθενται για 
την ικανοποίηση των εγγραφών θεσμικών επενδυτών 
εφαρμόζεται η διαδικασία βιβλίου προσφορών σύμφωνα 
με τα οριζόμενα στην παράγραφο 2 του άρθρου 4 του Π. 
Δ. 348/1985, όπως ισχύει. 

2. Υπεύθυνος για την τήρηση του βιβλίου προσφορών 
είναι ο Κύριος Ανάδοχος, ο οποίος, το αργότερο την προ¬ 
τεραία της ενάρξεως της δημόσιας εγγραφής ανακοινώ¬ 
νει, σύμφωνα με το άρθρο 21 του Π.Δ. 348/1985 όπως 
ισχύει, ένα εύρος τιμών διάθεσης της κινητής αξίας. Η 
ανώτατη τιμή του εύρους τιμών δεν μπορεί να υπερβαίνει 
την κατώτατη κατά ποσοστό μεγαλύτερο του 15%. 

3. Η τελική τιμή διάθεσης καθορίζεται και αναγγέλλεται 
από τον Κύριο Ανάδοχο, σύμφωνα με τα οριζόμενα στο 
άρθρο 4 παρ. 2 του Π.Δ. 348/1985. Η τελική τιμή διάθεσης 
δεν μπορεί να προσδιοριστεί σε ύψος στο οποίο δεν κα¬ 
λύπτεται πλήρως η προσφορά, εκτός αν πρόκειται για το 
κατώτατο όριο του εύρους τιμών. 

4. Η κατανομή των κινητών αξιών στους θεσμικούς 
επενδυτές που συμμετέχουν στο βιβλίο προσφορών γίνε¬ 
ται από τον Κύριο Ανάδοχο. Από την κατανομή των κινη¬ 
τών αξιών εξαιρούνται οι Ανάδοχοι και οι Σύμβουλοι της 
συγκεκριμένης προσφοράς, καθώς και οι συνδεδεμένες 
με αυτούς επιχειρήσεις, εξαιρουμένων των Ανωνύμων 


Εταιριών Επενδύσεων Χαρτοφυλακίου και των Ανωνύμων 
Εταιριών Διαχείρισης Αμοιβαίων Κεφαλαίων εφόσον οι 
τελευταίες εγγράφονται για λογαριασμό αμοιβαίων κε¬ 
φαλαίων που διαχειρίζονται. 

5. Ο Κύριος Ανάδοχος προκαθορίζει τα κριτήρια, με βά¬ 
ση τα οποία θα κατανεμηθούν οι κινητές αξίες στους θε¬ 
σμικούς επενδυτές και τα οποία μπορεί να είναι ποσοτι¬ 
κού και ποιοτικού χαρακτήρα. Τα κριτήρια πρέπει να ανα- 
φέρονται συνοπτικώς στο Ενημερωτικό Δελτίο της 
εκδότριας εταιρίας. Ο Κύριος Ανάδοχος πρέπει να είναι 
σε θέση να παρέχει στις εποπτικές αρχές στοιχεία από τα 
οποία να προκύπτει ο τρόπος με τον οποίο εφήρμοσε τα 
προαναγγελθέντα κριτήρια προκειμένου να κατανείμει 
τις κινητές αξίες στους θεσμικούς επενδυτές. 

6. Ο Κύριος Ανάδοχος οφείλει να τηρεί ως εμπιστευτικά 
τα στοιχεία που περιέχονται στο βιβλίο προσφορών, μέ¬ 
χρι την ολοκλήρωση της κατανομής των μετοχών. Για το 
σκοπό αυτό, προκαθορίζει περιορισμένο αριθμό προσώ¬ 
πων τα οποία έχουν πρόσβαση στα στοιχεία του βιβλίου 
προσφορών της δημόσιας εγγραφής, τα οποία γνωστο¬ 
ποιεί στην Επιτροπή Κεφαλαιαγοράς το αργότερο την 
προηγούμενη ημέρα του ανοίγματος του βιβλίου προ¬ 
σφορών. 

Άρθρο 6 

1. Για το τμήμα των κινητών αξιών που διατίθενται για 
την ικανοποίηση των εγγραφών από φυσικά ή νομικά πρό¬ 
σωπα που δεν είναι θεσμικοί επενδυτές, διενεργούνται 
εγγραφές κατά την ίδια χρονική διάρκεια τήρησης του βι¬ 
βλίου προσφορών. Η τιμή διάθεσης των κινητών αξιών 
στους επενδυτές αυτούς καθορίζεται και αναγγέλλεται 
απότον Κύριο Ανάδοχο ταυτόχρονα μετηντιμή διάθεσης 
των κινητών αξιών στους συμμετέχοντες στο βιβλίο προ¬ 
σφορών και μπορεί να είναι η κατώτερη του αναγγελθέ- 
ντος εύρους τιμών ή και υψηλότερη αυτής, δεν μπορεί 
όμως να υπερβαίνει την τελική τιμή που καθορίζεται για 
τους επενδυτές που συμμετείχαν στη διαδικασία του βι¬ 
βλίου προσφορών. Ο τρόπος με τον οποίο ο Κύριος Ανά¬ 
δοχος προτίθεται να καθορίσει την τιμή πρέπει να αναφέ- 
ρεται στο Ενημερωτικό Δελτίο της εκδότριας εταιρίας. 

2. Για την κατανομή των κινητών αξιών που διατίθενται 
στα φυσικά ή νομικά πρόσωπα που δεν είναι θεσμικοί 
επενδυτές ακολουθείται η παρακάτω διαδικασία: 

α) ο συνολικός αριθμός των προσφερόμενων κινητών 
αξιών στην κατηγορία αυτή διαιρείται με τον αριθμό 500. 
Τα συνολικά έσοδα της προσφοράς υπολογίζονται με βά¬ 
ση το κατώτατο όριο του εύρους τιμών. 

β) Το πηλίκο της διαίρεσης στρογγυλοποιείται στο πλη- 
σιέστερο ακέραιο πολλαπλάσιο της μονάδας διαπραγμά¬ 
τευσης. 

γ) Κατά προτεραιότητα ικανοποιούνται οι εγγραφές για 
αριθμό κινητών αξιών μέχρι το πηλίκο της παραπάνω δι¬ 
αίρεσης, μετά την στρογγυλοποίηση. 

δ) Εάν οι διαθέσιμες κινητές αξίες δεν επαρκούν για την 
ικανοποίηση κατά προτεραιότητα όλων των εγγραφών 
σύμφωνα με την παράγραφο 2γτου παρόντος άρθρου, οι 
κινητές αξίες κατανέμονται από τον Κύριο Ανάδοχο με μέ¬ 
θοδο που περιγράφεται στο Ενημερωτικό Δελτίο και που 
εξασφαλίζει τη διαφάνεια και την ίση μεταχείριση των 
επενδυτών (π. χ αναλογική ή μη μείωση του ανά επενδυτή 
κατανεμόμενου αριθμού κινητών αξιών, διενέργεια κλή¬ 
ρωσης, συνδυασμός των ανωτέρω κλπ). 

ε) Εάν μετά την ικανοποίηση κατά προτεραιότητα των 

εγγραφών σύμφωνα με την παράγραφο 2γ του παρόντος 
άρθρου παραμένουν αδιάθετες κινητές αξίες, αυτές κα- 
τανέμονται στους επενδυτές που ενεγράφησαν για αριθ¬ 
μό κινητών αξιών μεγαλύτερο του πηλίκου της διαίρεσης 
(μετά τη στρογγυλοποίηση), αναλογικά, με βάση το μη 
ικανοποιηθέν τμήμα της εγγραφής τους. 

Άρθρο 7 

Εάν η ζήτηση σε μία από τις δύο κατηγορίες επενδυτών 
(θεσμικών επενδυτών.φυσικών και λοιπών νομικών προ¬ 
σώπων) υπολείπεται της αντίστοιχης προσφοράς και δεν 
έχει ικανοποιηθεί πλήρως η ζήτηση στην άλλη κατηγορία, 
οι πλεονάζουσες κινητές αξίες μεταφέρονται στην κατη¬ 
γορία με την ανικανοποίητη ζήτηση. Η κατανομή των κι¬ 
νητών αξιών μεταξύ των επενδυτών της κατηγορίας αυ¬ 
τής πραγματοποιείται σύμφωνα με τους όρους που προ- 
βλέπονται στην παρούσα απόφαση για κάθε κατηγορία 
επενδυτών. 

Άρθρο 8 

Στις περιπτώσεις ταυτόχρονων συνδυασμένων προ¬ 
σφορών στην Ελλάδα και το εξωτερικό, μπορεί, ύστερα 
από αιτιολογημένη εισήγηση του Κυρίου Αναδόχου, να 
εγκρίνεται από την Επιτροπή Κεφαλαιαγοράς παρέκκλι¬ 
ση από τις διατάξεις των άρθρων 2,3 και 5 της παρούσας 
απόφασης. 

Άρθρο 9 

Η παρούσα απόφαση ισχύει από την ημερομηνία λήψης 
της. 

Από την ημερομηνία έναρξης ισχύος της παρούσας 
απόφασης καταργείται η απόφαση 7Α/182/25.1.2000 
(ΦΕΚ Β' 171/17.2.2000) του Δ.Σ. της Επιτροπής Κεφαλαι¬ 
αγοράς. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


( 10 ) 

Τροποποίηση της απόφασης 9/201/10.10.2000 «Όροι και 
προϋποθέσεις τήρησης βιβλίου προσφορών και κατα¬ 
νομής μετοχών που διατίθενται με δημόσια εγγραφή 
μεταξύ των διαφόρων κατηγοριών επενδυτών» (ΦΕΚ 
Β' 1419/22.11.2000). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(ΑΠΟΦΑΣΗ Δ.Σ. 3/212/8.3.2001) 

Έχοντας υπόψη: 

1. Το άρθρο 4 παρ. 2 του ΠΔ 348/1985, όπως αντικατα- 
στάθηκεαπότοάρθρο4του Ν. 2651/1998 (ΦΕΚ Α'248). 

2. Τις διατάξεις του άρθρου 78 παρ. Ιζτου Ν. 1969/1991 
«Εταιρίες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγιάνσεως της Κε¬ 
φαλαιαγοράς και άλλες διατάξεις», όπως ισχύει (ΦΕΚΑ'43). 

3. Τις διατάξειςτου άρθρου 8Ατου Κ.Ν. 2190/1920 «Πε¬ 
ρί Ανωνύμων Εταιριών», όπως ισχύει. 

4. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά όργανα» όπως προστέθηκε με το άρθρο 27 του 
Ν. 2081/92 (ΦΕΚΑ' 152). 

5. Την απόφαση 9/201/10.10.2000 του ΔΣ της Επιτρο¬ 
πής Κεφαλαιαγοράς αποφασίζει ομόφωνα: 

Στο τέλος του άρθρου 8 της απόφασης 9/201/ 
10.10.2000 (ΦΕΚ Β' 1419/22.11.2000) «Όροι και προϋπο¬ 
θέσεις τήρησης βιβλίου προσφορών και κατανομής μετο¬ 
χών που διατίθενται με δημόσια εγγραφή μεταξύ των δια¬ 
φόρων κατηγοριών επενδυτών» προστίθεται νέο εδάφιο 
ως εξής: 

«Η παρούσα απόφαση δεν εφαρμόζεται στις περιπτώ¬ 
σεις διάθεσης μετοχών στους εργαζομένους της εκδό- 
τριας εταιρίας ή/καιτου Ομίλου στον οποίο αυτή ανήκει». 

Η ισχύς της παρούσας απόφασης αρχίζει από τη λήψη 
της. 

Από τις διατάξεις της παρούσας απόφασης δεν προκα- 
λείται δαπάνη εις βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΣΤ. ΘΩΜΑΔΑΚΗΣ 

